**Seppo Salonen muisteli Pohjolan pidoissa yhdistyksen toimintaa**.

Seppo on ollut yhdistyksemme toiminnassa mukana vuodesta

1978 lähtien pitkäaikaisena rahastonhoitajana ja monissa operatiivisissa tehtävissä. Seppo on yhdistyksemme kunniajäsenemme.

Sepon mukaan yhdistyksellämme on huikea menneisyys ja vielä loistavampi tulevaisuus. Hän rohkenee pitkän kokemuksensa ja asiakirjojen perusteella väittää näin.

Kotkalaisissa lehdissä oli15.12.1944 seuraava kutsu:

NORDENYHDISTYS

Asiasta kiinnostuneita henkilöitä pyydetään ensi sunnuntaina joulukuun 17. päivänä saapumaan kaupungintalon V kerrokseen perustamaan Norden- yhdistyksen Kotkan ja ympäristön paikallisosastoa kulttuurisiteiden yllä pitämiseksi Skandinavian maihin. Yhdistys syntyi 52 henkilön voimin.

Perustavan kokouksen puheenjohtajana toimi kaupunkineuvos K.R.Lindgren. Hänestä tuli myös yhdistyksen ensimmäinen puheenjohtaja. On sanottu, että yhdistyksen perustaminen oli kotkalaisille eräänlainen henkinen pelastusrengas, joka osoitti, että kuulummelänteen.

Vuosien kuluessa yhteistyön muodot yhdistyksessä ovat muuttuneet vastamaan yleistä kehitystä. Kotkan yhdistyksen kansainväliseen toimintaan kuuluvat nykyään matkat naapurimaihimme. Retkien ansioista Ruotsin Venäjä. , Norjan ja Tanskan lisäksi tutuiksi ovat tulleet myös Viro, Latvia, Liettua ja

Kotimaan toiminnasta voidaan mainita vuosittaiset teatterimatkat, konsertit, Pohjolan päivän vietto, Pohjoismainen kirjallisuusviikko, Lucia-vesper, mahdollisuus osallistua syksyiseen Kolahtaako-elokuvaviikkoon. Yhdistys toteuttaa näitä tapahtumia kotkalaisten yhteistyökumppaneittensa kanssa. Yhdistys kannustaa ruotsin kielen opiskeluun jakamalla vuosittain stipendejä kaikissa Kotkan yläkouluissa ja lukioissa lukuvuoden päättyessä.

Yhdistykseen liittymisen ehtona ei ole ruotsin kielen osaaminen. Tämä on silloin tällöin asetettu kyseenalaiseksi.

 Pohjolan Päivällä on pitkät perinteet. Pohjolan päivän viettäminen on saanut alkunsa ns. Helsingin sopimuksesta, joka solmittiin 23. maaliskuuta 1962.Sopimus on pääosin voimassa edelleen.

Pohjolan Päivän rinnalle syntyi Pohjolan Pidot Norden-yhdistysten ja Liiton aloitteesta saaden alusta lähtein suuren suosion. Se on yhteinen paikallisesti toteutettava ateria.

Ensimmäinen nainen valittiin puheenjohtajaksi kaupunkineuvos Lindgrenin jälkeen neljäkymmentä vuotta sitten ja tätä pestiä kesti Leena Ilkka-Salosella yli neljäkymmentä vuotta.

Leena oli henkeen ja vereen nordisti vuoden 1975 puolesta välistä alkaen. Hänen puolisonaan seurasin hänen verkostoitumistaan pohjoismaisessa yhteistyössä jopa ministereiden kanssa. Hänpä joskus naljaili minulle tavanneensa pohjoismaisilla virallisilla vierailuillaan kaikki pohjoismaiset kuninkaalliset, Suomen ja Islannin presidentit. Minäkin pääsin joskus hänen siivellään näihin tapaamisiin.

Muistellessani kuluneita vuosia ja vuosikymmeniä Kotkan Pohjola-Nordenin taloudenhoitajana ja ehdotusten tekijänä yhdistyksen hallitukselle ulkomaanmatkoista, yhdistyksen jäseniä kiinnostavien teatteriesitysten ja kirjailijoiden valitsemisista, mieleni täyttää kiitollisuus siitä, että olen saanut tehdä yhdistyksessä työtä rakentavassa, myönteisessä hengessä yhdistyksen hallituksen ja jäsenistön kanssa. Vaikeuksia on luonnollisesti matkan varrella ollut, mutta ne on moninkertaisesti korvannut lukuisat yhdistyksen jäsenten yhteydenotot ja tapaamiset.Kiitokset näistä vuosikymmenistä!

Sitten nykyhetkeen ja tulevaisuuden näkymiin yhdistyksen toiminnassa. Yhteistyö toisen maailmasodan jälkeen johti Pohjoismaiden yhteiskuntien, kulttuurien ja talouksien nopeaan verkottumiseen. Valtava määrä yhteispohjoismaisia uudistuksia näki päivänvalon: passi- ja viisumivapaus, työvoiman vapaa liikkuvuus, yhteiset työmarkkinat, tutkintojen vastaavuus, lainsäädännön yhtenäistämishankkeet ja lopulta – valtiollisen ja poliittisen tason suuryritykset kuten esim. Pohjoismaiden neuvosto. Pohjoismaisten yhteistyöelinten päätökset eivät ole sitovia, ainoastaan suosituksia kaikille osapuolille.

Lyhyen muisteluni lopuksi tartun J. R.Runebergin runoon Joutsen:

Nyt illan ruskoon, auermaan,

On lento joutsenen.

Se laskee virran hopeaan

 Ja laulaa, auvoinen.

Se lauluin kiittää Pohjolaa;

Sen taivas kaunis on,

Yökausin päivä unohtaa

 voi levon tuokion.

(suom.Tarmo Manelius)